
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
17 ΜΑΪΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, φερομένου ως ιδιοκτη¬ 
σία Κλεάνθη Μαραγγέλη, που βρίσκεται στο Πλωμάρι Λέσβου 

και καθορισμός ειδικών όρων και περιορισμών δόμησης. 1 

Χαρακτηρισμός ως διατηρητέου του κτιρίου παλιάς καπναποθήκης 
στην πόλη Βαθύ της νήσου Σάμου, στην οδό Γεωργίου Β. Γρηγο- 


ρίου, φερόμενου ως ιδιοκτησία Ευανθίας Νικολαρέϊζη και καθο¬ 
ρισμός ειδικών όρων και περιορισμών δόμησης. 2 

Χαρακτηρισμός ως διατηρητέου του κτιρίου φερόμενου ως ιδιοκτη¬ 
σία Βασιλικής Αναγνώστου, που βρίσκεται στη Νεάπολη Μυτι¬ 
λήνης του Ν. Λέσβου και της χρήσης αυτού ως καφενείο - ουζερί 

και καθορισμός ειδικών όρων και περιορισμών δόμησης. 3 

Επανακαθορισμός ύψους οικοδομών στους Οικισμούς μέχρι 5.000 
κατοίκους στον Ν. Αιτωλ/νίας μετά την ισχύ του ΓΟΚ/85. . 4 
Τρίμηνη παράταση ισχύος της αναστολής έκδοσης οικοδομικών 
αδειών στο Ο.Τ. 197 του Δήμου Αγ. Παρασκευής που δημοσιεύ- 

θηκε στο ΦΕΚ 89Δ/15.2.89. 5 

Τροποποίηση του εγκεκριμένου ρυμοτομικού σχεδίου του Οικισμού 

ΠΑΤΡΙΔΑ του Νομού Ημαθίας στο Ο.Τ. 50 αυτού. 6 

Κατηγοριοποίηση οικισμών Γραικοχωρίου, Λαδοχωρΐου και Νέας 

Σελεύκειας Νομού Θεσπρωτίας. 7 

Καθορισμός χώρου και όρων δόμησης για ανέγερση Πνευματικού 
Κέντρου στην Κοινότητα Ασβεστοχωρίου Ν. Ιωαννίνων. 8 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3267 (1) 

Χαρακτηρισμός ως διατηρητέου του κτιρίου, φερομένου ως ιδιοκτησία 
Κλεάνθη Μαραγγέλη, που βρίσκεται στο Πλωμάρι Λέσβου και κα¬ 
θορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε μέ τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το αρ. 1/86 Π. Δ/γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 


3. Το αρ. 359/86 Π. Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Την αρ. 2497/10.4.89 (ΦΕΚ 246/Β/11.4.89) απόφαση του 
Υπουργού Αιγαίου «Μεταβίβαση αρμοδιοτήτων στο Γενικό Γραμματέα 
και του δικαιώματος να υπογράφουν «Με εντολή Υπουργού στους Προϊ¬ 
σταμένους Δ/νσεων και Τμημάτων του Υπουργείου Αιγαίου». 

5. Την από 5.4.1989 αιτιολογική έκθεση του Τμήματος Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του Υπουργείου 
Αιγαίου. 

6. Την από 25.4.1989 απάντηση του Κλεάνθη Μαραγγέλη, ότι 
αποδέχεται το χαρακτηρισμό ως διατηρητέου του κτιρίου φερομένου ως 
ιδιοκτησία του. 

7. Την από 25.4.1989 εισήγηση του Τμήματος Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται στο Πλω¬ 
μάρι Λέσβου, φερόμενο ως ιδιοκτησία Κλεάνθη Μαραγγέλη, όπως φαί¬ 
νεται σημειωμένο στο σχετικό πρωτότυπο τοπογραφικό διάγραμμα σε 
κλίμακα 1:200, που θεωρήθηκε από τον Προϊστάμενο του Τμήματος 
Πολιτιστικής Ανάπτυξης του Υπουργείου Αιγαίου, με την υπ’ αρ. 
3267/89 πράξη του, συνοπτικό αντίτυπο του οποίου δημοσιεύεται με 
την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται η κατα-' 
στροφή ή αλλοίωση της αρχιτεκτονικής μορφής, της στατικής δομής και 
του διάκοσμου, που βρίσκεται είτε εσωτερικά είτε εξωτερικά του κτι¬ 
ρίου. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση για λόγους 
λειτουργικούς του προτεινόμενου διατηρητέου κτιρίου, εφόσον δεν αλ¬ 
λοιώνεται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων, που πληρο¬ 
φορούν για τυχόν χρήσεις των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού & Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 5 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 














Κ. ΚΩΣΤΟΠΟΥΔΟΥ 
ΑΡΧ. ΜΗΧΑΝΙΚΟΙ 

Αριθ. 3353 (2) 

Χαρακτηρισμός ως διατηρητέου του κτιρίου παλιάς καπναποθήκης 

στην πόλη Βαθύ της νήσου Σάμου, στην οδό Γεωργίου Β. Γρηγο- 

ρίου, φερόμενου ως ιδιοκτησία Ευανθίας Νικολαρέϊζη και καθορι¬ 
σμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το αρ. 1/86 Π. Δ/γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το αρ. 359/86 Π. Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Την αρ. 2497/10.4.89 (ΦΕΚ 246/Β/11.4.89) απόφαση του 
Υπουργού Αιγαίου «Μεταβίβαση αρμοδιοτήτων στο Γενικό Γραμματέα 
και του δικαιώματος να υπογράφουν «Με εντολή Υπουργού στους Προϊ¬ 
σταμένους Δ/νσεων και Τμημάτων του Υπουργείου Αιγαίου». 

5. Την από 25.4.88 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7) και την από 15.6.88 εισήγηση της 
Δ/νσης Πολεοδομικού Σχεδιασμού, Τμήμα Παραδοσιακών Οικισμών 
του Υπουργείου Περιβάλλοντος, Χωροταξίας και Δημοσίων Έργων, τις 
οποίες υιοθετεί η Δ/νση Περιφερειακής Ανάπτυξης, Τμήμα Πολιτιστι¬ 
κής Ανάπτυξης του Υπουργείου Αιγαίου. 

6. Την από 12.5.88 απάντηση της ενδιαφερόμενης Ευανθίας Νικο- 
λαρέιζη, δια του πληρεξουσίου δικηγόρου της Κων/νου Καραγκούνη, 
αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στο Ο.Τ. 


228, στην οδό Γεωργίου Β' Γρηγορίου στο Βαθύ της Σάμου, φερόμενο 
ως ιδιοκτησία Ευανθίας Νικολαρέϊζη, όπως φαίνεται σημειωμένο με 
διαγράμμιση στο σχετικό πρωτότυπο τοπογραφικό διάγραμμα σε κλί¬ 
μακα 1:200, που θεωρήθηκε από τον Προϊστάμενο του Τμήματος Πο¬ 
λιτιστικής Ανάπτυξης του Υπουργείου Αιγαίου, με την υπ’ αρ. 3353/ 
1989 πράξη του και που συνοπτικό του αντίτυπο δημοσιεύεται με την 
παρούσα απόφαση γιατί πρόκειται για κτίριο με ιδιαίτερο αρχιτεκτονικό 
και μορφολογικό ενδιαφέρον. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρων αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, η διαμόρ¬ 
φωση της σοφίτας ως χώρου κύριας χρήσης καθώς και κάθε επέμβαση 
για λόγους λειτουργίας και χρήσης του διατηρητέου κτιρίου εφόσον δεν 
αλλοιώνεται ο αρχιτεκτονικός του χαρακτήρας. 

4. Επιτρέπεται η χρήση του κτιρίου για τουριστική εκμετάλ¬ 
λευση. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον περιβάλλοντα χώρο του καθώς και για την το¬ 
ποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 10 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

η γμχμλταρχηΙ 

Αριθ. 3266 (3) 

Χαρακτηρισμός ως διατηρητέου του κτιρίου φερόμενου ως ιδιοκτησία 

Βασιλικής Αναγνώστου, που βρίσκεται στη Νεάπολη Μυτιλήνης του 

Ν. Αέσβου και της χρήσης αυτού ως καφενείο - ουζερί και καθορι¬ 
σμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το αρ. 1/86 Π. Δ/γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το αρ. 359/86 Π. Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Το αρ. 51/88 Π. Δ/γμα «Οργανισμός Υπουργείου Περιβάλλο¬ 
ντος Χωροταξίας και Δημοσίων Έργων» (ΦΕΚ 19/Α/1988) και ειδι¬ 
κότερα το άρθρο 5 (παρ. 1, εδ. γ' και παρ. 2, εδ. γ' αυτού). 

5. Την αρ. 2497/10.4.89 απόφαση του Υπουργού Αιγαίου «Μετα¬ 
βίβαση αρμοδιοτήτων στο Γενικό Γραμματέα και του δικαιώματος να 
υπογράφουν Με εντολή Υπουργού στους Προϊσταμένους Δ/νσεων και 
Τμημάτων του Υπουργείου Αιγαίου» (ΦΕΚ 246/Β/11.4.89). 

6. Την από 5.4.1989 αιτιολογική έκθεση του Τμήματος Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του Υπουργείου 
Αιγαίου. 

7. Την από 10.4.1989 απάντηση της Βασιλικής Αναγνώστου, με 
την οποία αποδέχεται το χαρακτηρισμό του κτιρίου φερόμενου ως ιδιο¬ 
κτησία της ως διατηρητέου και της χρήσης του ως καφενείο - ουζερί. 

8. Την από 20.4.89 εισήγηση του Τμήματος Πολιτιστικής Ανάπτυ¬ 
ξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ώς διατηρητέο το κτίριο και η χρήση αυτού ως 
καφενείου - ουζερί, που βρίσκεται στη Νεάπολη Μυτιλήνης Ν. Λέσβου, 


φερόμενο ως ιδιοκτησία Βασιλικής Αναγνώστου, όπως αυτό φαίνεται 
σημειωμένο στο σχετικό πρωτότυπο τοπογραφικό διάγραμμα, σε κλί¬ 
μακα 1:5.000, που θεωρήθηκε από τον Προϊστάμενο του Τμήματος 
Πολιτιστικής Ανάπτυξης του Υπουργείου Αιγαίου, με την υπ’ αρ. 
3266/89 πράξη του, συνοπτικό αντίτυπο του οποίου δημοσιεύεται με 
την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται η αφαί¬ 
ρεση, αλλοίωση ή καταστροφή των επιμέρους αρχιτεκτονικών του στοι¬ 
χείων, που αναφέρονται στην αρχική μορφή του κτιρίου, καθώς και της 
στατικής δομής και επιβάλλεται η αποκατάστασή του στην αρχική του 
μορφή, δηλαδή, αντικατάσταση των κουφωμάτων από αλουμίνιο με ξύ¬ 
λινα και όπως αυτά φαίνονται σε παλαιές φωτογραφίες. 

Επιβάλλεται επίσης η αποκατάσταση του περιβάλλοντα χώρου στην 
αρχική του μορφή και η απομάκρυνση των πρόσθετων κατασκευών, που 
αλλοιώνουν το «χρώμα» του κτιρίου και του περιβάλλοντα χώρου του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατη¬ 
ρητέου κτιρίου, εφόσον είναι σύμφωνα με την προηγούμενη παράγραφο 
της παρούσας απόφασης. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων, που πληρο¬ 
φορούν την χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό ή εσωτερικό 
του χαρακτηριζόμενου ως διατηρητέου κτιρίου και στον περιβάλλοντα 
χώρο του καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 5 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

Αριθ. 1098 (4) 

Επανακαθορισμός ύφους οικοδομών στους Οικισμούς μέχρι 5.000 κα¬ 
τοίκους στον Ν. Αιτωλ/νίας μετά την ισχύ του ΓΟΚ/85. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
’ Εχοντας υπόψη: 

1) Τις διατάξεις του άρθρου 14 του ΓΟΚ/85. 

2) Την Ε1/88 εγκύκλιο του ΤΠ.ΠΕΧΩΔΕ. 

3) Τις σχετικές αιτήσεις των Μηχανικών Βασ. Σέρβου και Σωτ. 
Αποστολόπουλου, καθώς και την 126/1988 απόφαση Δημοτ. Συμβου¬ 
λίου Αιτωλικού. 

4) Τις θετικές εισηγήσεις των αντίστοιχων Πολεοδομικών Γραφείων 
233/10.3.89 Ναυπακτίας, 453/22.3.89 Αμφιλοχίας και,926/ 
17.3.89 Αγρίνιου. 

5) Την Γνωμοδότηση του Συμβουλίου ΧΟΠ όπως διατυπώθηκε 
στην 1/89 (θέμα 5ον). 

6) Το γεγονός ότι δεν βλάπτεται το περιβάλλον, λύνονται Κοινωνικά 
προβλήματα και για λόγους ίσης μεταχείρησης, αποφασίζουμε: 

Τροποποιούνται οι 2589/86, 3223/86, 4728/86, 3222/86 
4356/86, 2590/19.6.86, 5518/86 αποφάσεις Νομάρχη Αιτωλ/ 
νιας όσον αφορά το μέγιστο επιτρεπόμενο ύψος των οικοδομών. Καθορί¬ 
ζεται το ύψος στα Η = 9,00 μ. για να έχει εφαρμογή το άρθρο 14/ΓΟΚ 
85 αντί των 8,50 μ. που προέβλεπαν οι παραπάνω αποφάσεις μας. 
Ισχύει στους παρακάτω οικισμούς του Νομού με εγκεκριμένο σχέδιο. 

I) ΕΠΑΡΧΙΑ ΤΡΙΧΩΝΙΔΟΣ για τους οικισμούς 

1) Κανούργιο 

2) Μεγάλη Χώρα (Β' τομέας) 

3) Ρουσέϊκα 

4) Αγία Βαρβάρα (Παραχωρητήρια) 

5) Δοκίμι 

6) θέρμο 

7) Καλύβια 

8) Αγ. Γεώργιος Καλυβιών (Παραχωρητήρια) 

9) Μπαμπαλιό 

10) Τριαντέϊκα (Παραχωρητήρια) 

II) Τριαντέϊκα. 

11) ΕΠΑΡΧΙΑ ΒΑΛΤΟΥ - ΚΑΙ ΒΟΝΙΤΣΗΣ ΞΗΡΟΜΕΡΟΥ για 
τους οικισμούς. 

1) Στράτος 

2) Πλαγιά 

3) Εμπεσσός 

4) Μπαμπαλιό 

5) Μαλαισιάδα στην επέκταση 

6) Λουτρό Παλαιό και επέκταση 

7) Γιαννόπουλοι 

8) Λαγός Πατιόπουλου 

9) Σφήνα 

10) Σκλάβαινα 

11) Μενίδι 

III) ΕΠΑΡΧΙΑ ΜΕΣΟΛΟΓΓΙΟΥ για τους οικισμούς. 

1) Ματαράγκα 

2) Γραμματικού 

3) Γαβαλού 

4) Άγιος Ανδρέας 

5) Ζευγαράκι 

6) Κεφαλόβρυσο Σταμνάς 

7) Βασιλόπουλο 

8) Καρασκάκι 

9) Νεοχώρι 

10) Κατοχή 

11) α) Για την Πόλη του Αιτωλικού 

β) Για τον οικισμό Πρόνοιας Δήμου Αιτωλικού. 

IV) ΕΠΑΡΧΙΑ ΝΑΥΠΑΚΤΙΑΣ για τον οικισμό 
1) Νεόκαστρο. 

Α. Η επικάλυψη των οικοδομών πέραν του επιτρεπομένου ύψους 
στους ανωτέρω οικισμούς θα γίνεται με στέγη το πολύ 2,00 μέτρα. 
Β. Η ισχύς της παρούσης απόφασης αρχίζει από την υπογραφή της. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 26 Απριλίου 1989 
Ο Νομάρχης 

ΓΙΩΡΓΟΣ ΠΑΠΑΙΩΝΝΟΥ 
-♦- 

Αριθ. 10535/672/89 (5) 

Τρίμηνη παράταση ισχύος της αναστολής έκδοσης οικοδομικών αδειών 

στο Ο.Τ. 197 του Δήμου Αγ. Παρασκευής που δημοσιεύθηκε στο 

ΦΕΚ 89Δ/15.2.89. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάζεις: 

α) του Ν. Δ/τος της 17.7.23 «περί σχεδίων πόλεων κ.λπ.» όπως με¬ 
ταγενέστερα τροποποιήθηκαν και συμπληρώθηκαν και ειδικότερα το 
άρθρο 29 και β) της παρ. 2 του άρθρου 4 του Ν. 622/1977 «περί ει- 
σπράξεως υπό του Δημοσίου Ταμείου των δια την έκδοσιν οικοδομικών 
αδειών καταβαλλομένων φόρων κ.λπ.» (ΦΕΚ 171Α). 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώ- 
σεως» (ΦΕΚ 97Α). 

4. Τις διατάξεις του άρθρου 1 του ΑΝ. 314/68 «περί παροχής εις 
τον Υπουργό Βορείου Ελλάδος και τους Νομάρχες αρμοδιότητας επί θε¬ 
μάτων εγκρίσεως επεκτάσεως ή τροποποιήσεως σχεδίων πόλεων και 
κωμών» (ΦΕΚ 47Α) όπως αντικαταστάθηκε με το Ν.Δ. 1018/1971 
(ΦΕΚ 220Α) και συμπληρώθηκε με την παρ. 2 του άρθρου 33 του Ν. 
1337/83 «Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (ΦΕΚ 33Α). 

5. Τις διατάξεις του υπ’ αρ. 183 Π. Δ/τος «περί έγκρισης τροποποιή¬ 
σεων σχεδίων πόλεων». 

6. Το υπ’ αριθμ. 3047/89 τηλεγράφημα του Δήμου Αγ. Παρα¬ 
σκευής. 

7. Το πρακτικό 32 της συνεδρίας 22/4.5.89 για το θέμα, του Νο¬ 
μαρχιακού Συμβουλίου Χωροταξίας, Οικισμού και Περιβάλλοντος 
Ανατολικής Αττικής, αποφασίζουμε: 

Την τρίμηνη παράταση ισχύος της «αναστολής έκδοσης οικοδομικών 
αδειών στο Ο.Τ. 197 του Δήμου Αγ. Παρασκευής που δημοσιεύθηκε 
στο ΦΕΚ 89Ν/15.2.89. 

Η ισχύς της παρούσας απόφασης άρχεται από την κοινοποίηση της 
στους ενδιαφερομένους του οικείου Δήμου. 

Η πιαρούσα απόφαση να δημοσιευθεί στην Εφημερίδα της Κυβερνήσεως. 

Αγ. Παρασκευή, 12 Μαΐου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 
-♦- 

Αριθ. 1314 ■ (6) 

Τροποποίηση του εγκεκριμένου ρυμοτομικού σχεδίου του Οικισμού ΠΑ¬ 
ΤΡΙΔΑ του Νομού Ημαθίας στο Ο.Τ. 50 αυτού. 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 

1. Τις διατάξεις 

α. Του από 17.7.1923 Ν. Δ/τος «Περί σχεδίων πόλεων κ.λπ.». 

β. Του Α.Ν. 314/1968 «Περί παροχής εις τον Υπουργό Βορείου Ελ¬ 
λάδος και τους Νομάρχας αρμοδιότητας επί θεμάτων εγκρίσεως επε¬ 
κτάσεως ή τροποποιήσεως σχεδίων πόλεων και κωμών. 

γ. Του Ν.Δ. 1018/1971 «Περί τροποποιήσεως και συμπληρώσεως 
του Α.Ν. 314/1968». 

δ. Των Β.Δ. 712/1970, 677/1971 και 198/1972 για την διοικη¬ 
τική αποκέντρωση όπως ισχύουν σήμερα. 

ε. Του Ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις και ειδικότερα του άρθρου 38 
παρ. 4 και 5 αυτού. 

στ. του Π. Δ/τος της 2.4.1985 «Μεταβίβαση αρμοδιοτήτων στους 
Νομάρχες για την έγκριση και τροποποίηση ρυμοτομικών σχεδίων κα¬ 
θώς και όρων και περιορισμών δόμησης αγροτικών οικισμών». - 

2. Το εγκεκριμένο ρυμοτομικό σχέδιο του οικισμού. 

3. Την αρ. 96/24.11.1988 του κοινοτικού συμβουλίου της κοινότη¬ 
τας ΠΑΤΡΙΔΑ του Ν. Ημαθίας. 

4. Την από 16.2.1989 σύμφωνη γνωμοδότηση του συμβουλίου 
Χ.Ο.Π. του Νομού όπως αυτή διατυπώνεται στο πρώτο (Ιο) πρακτικό 
του πράξη πέμπτη (5η), αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
του οικισμού ΠΑΤΡΙΔΑ του νομού Ημαθίας στο Ο.Τ. 50 αυτού, ειδικό¬ 
τερα δε τον αποχαρακτηρισμό τμήματος του ως άνω Ο.Τ. από πλατεία 
και τον χαρακτηρισμό του ίδιου τμήματος σε χώρο αναψυκτηρίου, όπως 
οιναλυτικώτερα φαίνεται στο υπό κλίμακα 1:500 τοπογραφικό διά¬ 
γραμμα που συνοδεύει την παρούσα και αποτελεί αναπόσπαστο μέρος 
της. 

Η παρούσα να δημοσιευθεί στην Εφημερίδα της Κυβερνήσεως. 

Μετά την δημοσίευση της παρούσας, ακριβές αντίγραφο του δια¬ 
γράμματος που την συνοδεύει να αναρτηθεί για δέκα πέντε (15) ημέρες 
στον πίνακα ανακοινώσεων του ΤΠ-ΠΕ Ν. Ημαθίας. 

Βέροια, 5 Μαΐου 1989 

Ο Νομάρχης 
ΑΝ. ΜΠΑΡΕΤΑΣ 

- + - 

Αριθ. ΕΠΑ 46 (7) 

Κατηγοριοποίηση οικισμών Γραικοχωρίου, Λαδοχωρίου και Νέας Σε¬ 
λεύκειας Νομού Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
' Εχοντας υπόψη: 

1. Τον Ν. 1337/1983 (ΦΕΚ 33 Α/14.3.1983) «Περί επέκτασης 
των Πολεοδομικών σχεδίων, οικιστικής ανάπτυξης, και σχετικές ρυθμί¬ 
σεις». 

2. Τις διατάξεις του 24.4.1985 Π. Δ/τος (ΦΕΚ 181 Δ/3.5.1985) 
«Περί τρόπου καθορισμού ορίων οικισμών της χώρας μέχρι 2.000 κα¬ 
τοίκων, κατηγορίες αυτών και καθορισμός όρων και περιορισμών δόμη¬ 
σής τους». 

3. Τις διατάξεις του από 20.8.1985 Π. Δ/τος (ΦΕΚ 414 Δ/ 
30.8.85) «Περί πολεοδόμησης και επέκτασης οικισμών της χώρας μέ¬ 
χρι 2.000 κατοίκους και τροποποίησης του από 24.4.1985 Π. Δ/τος 
(ΦΕΚ 181 Δ’). 

4. Τις διατάξεις του από 14.2.1987 Π. Δ/τος (ΦΕΚ 133 Δ/ 
23.2.87) Περί τροποποίησης των από 24.4.1985 «Περί τρόπου καθο¬ 
ρισμού ορίων οικισμών της χώρας μέχρι 2.000 κατοίκους κ.λπ.» (ΦΕΚ 
181/Δ’) και από 20.8,1985 «Περί πολεοδόμησης και επέκτασης των 
οικισμών της χώρας μέχρι 2.000 κατοίκους κ.λπ.» Προεδ. Δ/γμάτων. 

5. Το οικ. 30534/2507/20.3.89 έγγραφο Τ.ΠΕ.ΧΩ.ΔΕ. 

6. Την ΕΠΑ 39/24.4.1989 εισήγηση του Τμήματος Πολεοδομίας 
και Π.Ε. Θεσπρωτίας. 

7. Το αριθ. 2/25.4.1989 Πρακτικό του Συμβουλίου Χ.Ο.Π. Ν. Θε¬ 
σπρωτίας, αποφασίζουμε: 

Κατατάσσουμε τους οικισμούς Γραικοχώριον της Κοινότητας Γραι¬ 


κοχωρίου, Λαδοχώριον της Κοινότητας Λαδοχωρίου και Νέα Σελεύ¬ 
κεια της Κοινότητας Νέας Σελεύκειας του Νομού Θεσπρωτίας στην κα¬ 
τηγορία των περιαστικών οικισμών, γιατί οι δύο πρώτοι και περιοχή 
των διοικητικών ορίων του τρίτου αποτελούν ενιαίο οικιστικό σύνολο με 
τον Δήμο Ηγουμενίτσας. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ηγουμενίτσα, 26 Απριλίου 1989 

Ο Νομάρχης 
ΠΑΝΑΓ. ΣΚΑΛΤΣΑΣ 

-♦-- 

Αριθ. 368 (8) 

Καθορισμός χώρου και όρων δόμησης για οινέγερση Πνευματικού Κέ¬ 
ντρου στην Κοινότητα Ασβεστοχωρίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1) Τις διατάξεις του Ν. Δ/γματος της 17.7.1923 «περί σχεδίων πό¬ 
λεων, κωμών κ.λπ.» και ειδικότερα του άρθρου 3 και 29 αυτού. 

2) Τις διατάξεις του Π. Δ/τος 183/86 (ΦΕΚ 70Α·/5.6.86). 

3) Το ρυμοτομικό σχέδιο διανομής του οικισμού Ασβεστοχωρίου. 

4) Τις αριθ. 16/88 και 13/89 αποφάσεις του Κοινοτικού Συμβου¬ 
λίου κοινότητας Ασβεστοχωρίου. 

5) Την αριθ. 1393/13.4.89 εισήγηση του ΤΠ και ΠΕ προς το 
Σ.ΧΟΠ Νομού Ιωαννίνων. 

6) Την αριθ. 8/20.4,89 θέμα 2ο γνωμοδότηση του Σ. ΧΟΠ Νομού 
Ιωαννίνων. 

7) Τη Γ4δ/15883/1903/8.2.88 απόφαση Υπουργού ΠΕ ΧΩ ΔΕ 
για κατάργηση δημοσίευσης διαγραμμάτων σε ΦΕΚ, αποφασίζουμε: 

Χαρακτηρίζουμε το χώρο που σημειώνεται στο συνημμένο τοπογρα¬ 
φικό διάγραμμα με στοιχεία Α, Β, Γ, Δ, Ε, Ζ, Η, θ, Α ως χώρο για ανέ¬ 
γερση πνευματικού κέντρου της Κοινότητας Ασβεστοχωρίου με τον κα¬ 
θορισμό των παρακάτω όρων δόμησης: 

Αρτιότητα οικοπέδου: Τριακόσια (300) τ.μ. 

Ποσοστό κάλυψης: Τριάντα τοις εκατό (30%). 

Συντελεστής δόμησης: 0,5. 

Όροφοι: δύο (2). 

Μεγ. ύψος: οκτώ και μισό (8,50) μ. 

Κατά τα λοιπά ισχύουν οι όροι δόμησης του Π. Δ/τος 24.4.85 ΦΕΚ 
181 Δ\ 

Το σχεδιάγραμμα κλίμακας 1:1000 που συνοδεύει την παρούσα 
απόφαση αναρτάται ταυτόχρονα με την δημοσίευση σε ΦΕΚ στον πί¬ 
νακα ανακοινώσεων του ΤΠ και ΠΕ Ιωαννίνων. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ιωάννινα, 2 Μαΐου 1989 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


